Jesus-video op YouTube laat hare rys | Nuus24
Musiekvideo kry 50 miljoen YouTube-kyke in een maand
Kaapstad – 'n Pretoriase vrou het 'n klag by die Suid-Afrikaanse Menseregtekommissie ingedien oor 'n animasievideo wat die spot dryf met Sjangane en die Christen-geloof.Caroline Sithole (32) het die kommissie gevra om vas te stel of die video genaamd "Jesus is a Shangaan" diskriminerend is.Eerw. Kenneth Meshoe, ACDP-leier, het ook die video as "aanstootlik" beskryf.Die twee minuut lange video, wat deur die Johannesburgse maatskappy Mdu Comics gemaak is, wys hoe 'n "swart Jesus" probeer selfmoord pleeg nadat 'n dokter hom as 'n Sjangaan diagnoseer.Die video is teen Vrydagoggend al meer as 50 000 keer gekyk.Vincent Moaga, ’n woordvoerder van die SAMRK, het bevestig dat 'n klag teen die video ingedien is.Mdu Ntuli, stigter van Mdu Comics, het ontken dat die video aanstootlik is en gesê dit is belaglik dat enigiemand dit persoonlik opneem.Kyk hier na die video– Lees meer hier– Volg Nuus24 op Twitter Lees meer oor: samrk VOLGENDE OP NUUS24X